
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL Rajono savivaldybės kontroliuojamųjų uždarųjų akcinių bendrovių vadovų, jų pavaduotojų ir vyriausiųjų buhalterių darbo apmokėjimo tvarkos aprašO PATVIRTINIMO
2014 m. gruodžio 15 d. Nr. AT-1293
Šakiai


Vadovaudamasis Lietuvos Respublikos Vyriausybės 2002 m. rugpjūčio 23 d. nutarimo Nr. 1341 „Dėl valstybės įmonių ir valstybės kontroliuojamųjų akcinių bendrovių, uždarųjų akcinių bendrovių vadovų, jų pavaduotojų ir vyriausiųjų buhalterių darbo apmokėjimo“ 4 punktu, Lietuvos Respublikos Vyriausybės 2014 m. rugsėjo 24 d. nutarimo Nr. 972 „Dėl minimaliojo darbo užmokesčio” 4 punktu, rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 23.1 punktu, rajono savivaldybės administracijos direktoriaus 2007 m. liepos 12 d. įsakymu Nr. AT-889 patvirtintų Atstovavimo savivaldybei bendrovėse taisyklių 8 punktu:


1. T v i r t i n u   Rajono savivaldybės kontroliuojamųjų uždarųjų akcinių bendrovių vadovų, jų pavaduotojų ir vyriausiųjų buhalterių darbo apmokėjimo tvarkos aprašą (pridedama).
2. P r i p a ž į s t u  netekusiais galios rajono savivaldybės administracijos direktoriaus:

2.1. 2010 m. vasario 25 d. įsakymą Nr. AT-239 „Dėl savivaldybės kontroliuojamųjų uždarųjų akcinių bendrovių vadovų, jų pavaduotojų ir vyriausiųjų buhalterių darbo apmokėjimo tvarkos aprašo tvirtinimo“;

2.2. 2010 m. lapkričio 3 d. įsakymą Nr. AT-1358 „Dėl savivaldybės administracijos 2010 m. vasario 25 d. įsakymo Nr. AT-239 dalinio pakeitimo“;

3. N u s t a t a u, jog įsakymas įsigalioja nuo 2015 m. sausio 1 d.  

Administracijos direktorius

